stanford-oval/wikipedia huggingface dataset:
Jaap de Hoop Scheffer
Poliittinen ura

Alun perin de Hoop Scheffer vaikutti Demokraatit 66 -puolueessa (Democraten 66), mutta liittyi vuonna 1982 kristillisdemokraattiseen puolueeseen (CDA). Vuoden 1986 vaaleissa de Hoop Scheffer tuli valituksi parlamenttiin. Vuosina 1997−2001 hän toimi oppositiossa olleen CDA:n puheenjohtajana.
Kun vuonna 2002 vaalien ehdokkaita valittiin, de Hoop Schefferin puheenjohtajuudesta tuli epävakaa, minkä seurauksena hän erosi tehtävästään. Häntä seurasi puheenjohtajana Jan Peter Balkenende, jonka johdolla kristillisdemokraatit voitti vaalit ja uusi pääministeri Balkenende nimitti de Hoop Schefferin ulkoministeriksi. Hallitus joutui kuitenkin pian eroamaan, mutta de Hoop Scheffer sai jatkaa ja toimi ulkoministerinä vuoden 2003 loppuun. Alankomaat piti vuonna 2003 hallussaan Euroopan turvallisuus- ja yhteistyöjärjestön (Etyj) puheenjohtajan tehtävää, jolloin de Hoop Scheffer toimi järjestön puheenjohtajana.
De Hoop Scheffer seurasi brittiläistä George Robertsonia Naton pääsihteerinä vuoden 2004 alusta. Aloittaessaan pääsihteerinä de Hoop Scheffer kertoi pitävänsä tärkeimpinä tehtävinään muun muassa järjestön seitsemän uuden jäsenmaan sulavan liittymisen varmistamista ja Euroopan ja Pohjois-Amerikan välisen dialogin kehittämistä. Hän nosti esille myös Afganistanin Naton päähaasteena. Kansainvälisellä yhteisöllä ja Natolla ei hänen mukaansa ollut varaa epäonnistua maan vakauttamisessa. Naton kumppanuudet ja järjestön suhteet Euroopan unionin kanssa olivat myös de Hoop Schefferin mukaan tärkeitä.
De Hoop Schefferin nelivuotisen toimikauden jälkeen hänen seuraajakseen valittiin 4. huhtikuuta 2009 tanskalainen Anders Fogh Rasmussen.
Yksityiselämä

De Hoop Scheffer puhuu hollannin lisäksi englantia, saksaa ja ranskaa. Hänen puolisonsa Jeannine de Hoop Scheffer-van Oorschot on ranskanopettaja. Yhdessä heillä on kaksi tytärtä.
Aiheesta muualla

Kuvia tai muita tiedostoja aiheesta Jaap de Hoop Scheffer Wikimedia Commonsissa
Iso-Uurainen

| Iso-Uurainen |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°27′45″N, 25°25′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskujoki:  Lepsunjoki Sääkspäähän 
Järvinumero:  14.655.1.002
Mittaustietoja
Pinnankorkeus:  166,5 m  
Pituus:  1,8 km  
Leveys:  1,8 km  
Rantaviiva:  10,076 km  
Pinta-ala:  1,21781 km²   
Tilavuus:  0,00445669 km³ 
Keskisyvyys:  3,66 m  
Suurin syvyys:  11 m  
Saaria:  3 
 fiIso-Uurainen 
Iso-Uurainen  on Keski-Suomessa Uuraisissa  Telhon lähellä sijaitseva järvi.
Maantietoa

Järvi on 1,8 kilometriä pitkä, 1,8 kilometriä leveä, ja sen pinta-ala on 122 hehtaaria eli 1,2 neliökilometriä. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Järven tilavuudeksi on saatu 4,46 miljoonaa kuutiometriä eli 0,00446 kuutiokilometriä. Sen keskisyvyys on 3,7 metriä ja suurin syvyys on 11,0 metriä. Sen rantaviivan pituus on 10,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Iso-Uuraisen valuma-alueeseen (14.655) se kuuluu. Järven vedenpinnan korkeus on 166,5 metriä mpy.
Jatkuva integraatio

Jatkuva integraatio (engl. continuous integration) on ohjelmistotuotannon menetelmä useiden tekijöiden lähdekoodimuutoksien yhdistämiseen yhteen ohjelmistoprojektiin. Menetelmä esiintyy DevOps-kehityksen yhteydessä, jossa automatisoidut toiminnot varmistavat koodin oikeellisuuden. Menetelmän tavoitteena on löytää ohjelmointivirheet nopeammin, parantaa ohjelmiston laatua ja lyhentää aikajaksoa päivityksen tarkistamiseen ja julkaisemiseen.
Termin on esittänyt ensimmäisen kerran Grady Booch vuonna 1994.
Aiheesta muualla

Towards Continuous Integration and Continuous Delivery in the Automotive Industry (PDF) (englanniksi)
Itsesensuuri

Itsesensuuri on julkaisijan itsensä harjoittamaa sensuuria tai pidättymistä ilmaisemasta valtiollisesti arkaluonteisia mielipiteitä. Laajempi itsesensuurin määritelmä on omien tekojen tai lausuntojen rajoittaminen, jotta vältyttäisiin muiden loukkaamiselta tai ärsyttämiseltä ilman, että sitä olisi virallisesti ilmoitettu välttämättömäksi.
Historia

Carl-Gustaf Liliuksen Kanava-lehdessä vuonna 1977 julkaistu kirjoitus käsitteli suomalaista viestintäilmastoa. Kirjoituksessaan Lilius väitti itsesensuurin estävän vähimmäisinformaation. Sosiaalipsykologian professori Antti Eskola polemisoi Liliusta vastaan. Eskolan mielestä itsesensuuri on sama asia kuin ihmissuhteissa yleisesti hyväksytty hienotunteisuus, joka kuuluu rehelliseen ystävyyteen.
Aiheesta muualla

Esko Salminen: Suomalaisen sensuurin läpileikkaus. Helsingin yliopiston kirjasto 2003.
Journalistin artikkeli toimittajien sensuurista ja itsesensuurista
Jazztanssi
Aiheesta muualla

Kuvia tai muita tiedostoja aiheesta Jazztanssi Wikimedia Commonsissa
Jennifer Pöltl

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. elokuuta 1993
Syntymäpaikka: , Itävalta
Pelipaikka: keskikenttäpelaaja
Seura
Seura: SKN St. Pölten
Jennifer Pöltl (s. 4. elokuuta 1993) on itävaltalainen jalkapalloilija, joka edustaa SKN St. Pölten-seuraa. Hän on pelipaikaltaan keskikenttäpelaaja.
Pöltl kuuluu Itävallan maajoukkueeseen. Hän pelasi vuoden 2015 naisten maailmanmestaruuskilpailuissa.
Käännös suomeksi
Jaén (maakunta)

Jaén on maakunta eteläisessä Espanjassa Andalusian itsehallintoalueella. Sen rajanaapureita ovat Córdoban, Ciudad Realin, Albaceten ja Granadan maakunnat. Maakunnan pääkaupunki on Jaén.
Jaénin pinta-ala on 13 496 neliökilometriä. Väkiluku on 643 484 (vuonna 2017)
 ja väestötiheys 47,7 asukasta neliökilometrillä. Kuudesosa väestöstä asuu pääkaupungissa. Maakunnassa on yhteensä 97 kuntaa.
Jáenissa on neljä kansallispuistoa. Maakunnassa on myös kaksi tärkeää renessanssinaikaista kaupunkia, Úbeda ja Baeza, jotka on nimetty Unescon maailmanperintökohteiksi.
Parque Natural de la Sierra de Andújar
Aiheesta muualla

Kuvia tai muita tiedostoja aiheesta Jaén (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Jennifer Rush

| Jennifer Rush |
| --- | --- |

Henkilötiedot
Syntynyt: 28. syyskuuta 1960 (ikä 64) Queens, New York, Yhdysvallat
Ammatti:  laulaja-lauluntekijä
Muusikko
Taiteilijanimi:  Jennifer Rush 
Laulukielet:  englanti
Aktiivisena:  1979–
Tyylilajit:  pop, rock, soft rock, aikuisrock
Levy-yhtiöt:  Sony Records CBS Records Columbia Records
Aiheesta muualla
www.jennifer-rush.com
  [ Muokkaa Wikidatassa ] [ ohje ]  
Jennifer Rush (synt. Heidi Stern, 28. syyskuuta 1960 Queens, New York) on yhdysvaltalais-saksalainen pop- / rock-laulaja sekä -lauluntekijä. Hänet tunnetaan parhaiten vuoden 1984 menestyskappaleestaan ”The Power of Love”, jota ovat myöhemmin tulkinneet lukuisat artistit, tunnetuimpina Laura Branigan, Air Supply ja Céline Dion. Jennifer Rushin muita kappaleita ovat muun muassa ”I Come Undone”, ”Destiny” ja ”Madonna’s Eyes”.
Hän julkaisi ensimmäisen levynsä alkuperäisellä nimellään Heidi Stern vuonna 1979.
Jennifer Screen

| Mitalit | Mitalit | Mitalit |  |
| --- | --- | --- | --- |
|  Jennifer Screen |  Jennifer Screen |  Jennifer Screen |  |
Maa:   Australia
Naisten koripallo
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | Koripallo |  |
Jennifer Screen (s. 26. helmikuuta 1982 Newcastle) on australialainen koripalloilija ja olympiamitalisti. Hän oli mukana Australian hopeaa voittaneessa joukkueessa Pekingin olympialaisissa 2008.
Seuratasolla Screen edustaa ASD Basket Parmea, jota ennen hän on pelannut AISin ja Adelaide Lightningin riveissä.
Jennifer Piot

Jennifer Piot (2017)
Jennifer Piot (s. 24. maaliskuuta 1992 La Tronche) on ranskalainen alppihiihtäjä, joka edustaa S.C. Alpe d Huez -seuraa.
Nuorten MM-kilpailuissa Le Massifissa vuonna 2013 Piot saavutti kultaa syöksylaskussa.
Alppihiihdon maailmancupissa Piot kilpaili ensimmäisen kerran Crans-Montanan supersuurpujottelussa maaliskuussa 2010. Ensimmäiset maailmancupin pisteensä hän saavutti Lake Louisen supersuurpujottelussa joulukuussa 2013 oltuaan 30:s. Hänen paras sijoituksensa maailmancupissa on 13:s sija, jonka hän saavutti Lake Louisen supersuurpujottelussa joulukuussa 2015.
Jasmine (laulaja)

Jasmine Tatjana Anette Valentin (taiteilijanimeltään Jasmine) (s. 1976) on suomalainen romanimuusikko.
Jasmine on kotoisin kymmenlapsisesta helsinkiläisperheestä. Monien muiden romanien tapaan Jasmine on muusikkona itseoppinut: hän taitaa niin laulujensa säveltämisen, sanoittamisen, sovittamisen kuin säestämisenkin.
Hän edusti Suomea vuoden 1996 Eurovision laulukilpailussa kappaleella ”Niin kaunis on taivas”. Suomen karsinnassa hänen mikrofoninsa ei toiminut, ja hänen esityksensä jouduttiin aloittamaan alusta. Puhelinäänestykseen tuli niin paljon soittoja, että linjat menivät tukkoon. Tulos julkistettiin vasta parin päivän kuluttua. Jasmine sai lähes 68 000 ääntä.
Jasmine selviytyi alkukarsinnasta viimeisenä finaaliin sijoituksen ollessa 22. yhteensä 29. karsijamaan joukossa. Vain järjestäjämaa ja edellisen vuoden voittaja Norja selviytyivät suoraan finaaliin.
Kansainvälisessä loppukilpailussa Jasmine kertoi jännittäneensä paljon.[lähde? ] Hän on haastatteluissa kertonut olleensa vielä muutama hetki ennen esiintymistään tyytymätön kampaukseensa ja pörryttäneensä sen viime hetkellä uusiksi. Finaalissa kappaleen loppupuolella Jasmine oli lähellä alkaa laulaa instrumentaaliväliosan aikana. Finaalin lopputuloksissa Suomi jäi viimeiselle sijalle. Jasmine kuitenkin sai yhdeksän pistettä (Norjasta kaksi ja Islannista seitsemän), joka oli siihen aikaan suurin pistemäärä Euroviisuissa viimeiseksi jääneelle laululle.
Eurovision laulukilpailun jälkeen median kiinnostus uutta artistia kohtaan laski ja Jasmine on keskittynyt kiertämään ulkomailla. Hän on esiintynyt muun muassa Turkissa, Espanjassa ja Kreikassa.
Vuonna 2007 Jasmine esiintyi Yleisradion TV 1:n sarjassa Romano-tv yhtenä Manne Menuetti -orkesterin jäsenistä. Vuonna 2009 hän esiintyi Yleisradion TV1:n sarjassa Manne maailmalla.
Diskografia

Soittaja (1996)
Kielletyt leikit (1997)
Aiheesta muualla

Viisuedustaja Jasmine Oslossa 1996, Yle Elävä arkisto
James Brokenshire

| James Brokenshire |
| --- | --- |

Yhdistyneen kuningaskunnan asumis-, yhteisö- ja paikallishallintoministeri
 30. huhtikuuta 2018 – 24. heinäkuuta 2019  
Edeltäjä:  Sajid Javid
Seuraaja:  Robert Jenrick
Yhdistyneen kuningaskunnan Pohjois-Irlannin asioiden ministeri
 14. heinäkuuta 2016 – 8. tammikuuta 2018  
Edeltäjä:  Theresa Villiers
Seuraaja:  Karen Bradley
Yhdistyneen kuningaskunnan alahuoneen jäsen
 Hornchurchin vaalipiiri (2005–2010) Old Bexley and Sidcupin vaalipiiri (2010–2021) 5. toukokuuta 2005 – 7. lokakuuta 2021  
Edeltäjä:  Derek Conway
Seuraaja:  Louie French
Henkilötiedot
Syntynyt: 8. tammikuuta 1968 Southend-on-Sea
Kuollut: 7. lokakuuta 2021 (53 vuotta) Dartford
Kansalaisuus:   Yhdistynyt kuningaskunta
Arvonimi: The Right Honourable
Tiedot
Puolue:  Konservatiivipuolue
Aiheesta muualla
www.jamesbrokenshire.com
James Peter Brokenshire (8. tammikuuta 1968 – 7. lokakuuta 2021) oli brittiläinen konservatiivipuolueen poliitikko, joka toimi Pohjois-Irlannin asioiden ministerinä vuosina 2016–2018 ja asumis-, yhteisö- ja paikallishallintoministerinä vuosina 2018–2019 sekä Yhdistyneen kuningaskunnan alahuoneen jäsenenä vuodesta 2010 kuolemaansa asti.
Ura

Brokenshire syntyi Essexin Southend-on-Seassä. Hän kävi koulua Loughtonissa ja Cambridgessä ja opiskeli oikeustiedettä Exeterin yliopistossa. Hänet valittiin ensimmäisen kerran alahuoneeseen vuoden 2005 parlamenttivaaleissa Itä-Lontoossa sijainneesta Hornchurchin vaalipiiristä, jossa hän voitti työväenpuolueen ehdokkaan 480 äänen erolla. Vaalipiirien uudelleenjärjestelyssä vuonna 2007 Hornchurchin vaalipiiri päätettiin lakkauttaa, ja vuoden 2010 vaaleissa Brokenshire oli ehdolla Old Bexley and Sidcupin vaalipiirissä, jossa hän voitti vaalin 53,9 prosentin ääniosuudella.
Kuolema

Brokenshirellä diagnosoitiin vuonna 2017 alkuvaiheen keuhkosyöpä. Tammikuussa 2018 häneltä poistettiin oikean keuhkon ylälohko, ja tammikuussa 2021 hänelle tehtiin toinen leikkaus. Lokakuussa 2021 hänen terveydentilansa heikkeni, ja hän kuoli sairaalassa Dartfordissa 7. lokakuuta. Brokenshiren hautajaiset pidettiin 21. lokakuuta Bexleyssä; hautajaisvieraiden joukossa olivat muiden muassa valtiovarainministeri Rishi Sunak ja entinen pääministeri Theresa May. Brokenshiren kuoleman johdosta järjestetyssä Old Bexley and Sidcupin vaalipiirin täytevaalissa hänen tilalleen alahuoneeseen valittiin konservatiivipuolueen Louie French 51,5 prosentin ääniosuudella.
Jerzy Andrzejewski

Jerzy Andrzejewskin hauta
Jerzy Andrzejewski (19. elokuuta 1909 – 19. huhtikuuta 1983) oli puolalainen poliittisesti aktiivinen kirjailija, joka  käsitteli teoksissaan eksistentialistisia kysymyksiä. Hän yritti kuvata vuoden 1968 tapahtumia, mutta sensuuri ei päästänyt teosta julkisuuteen ennen kuin vuonna 1981. Hän oli vuonna 1979 mukana perustamassa intellektuellien oppositioryhmää KOR:ia.
Suomennettuja teoksia

Katso, hän tulee yli vuorten 1965
Tuhka ja timantti 1960 (alkuteos Popiół i diament 1948)
Vetoomus 1969
Jc

Jc tarkoittaa seuraavia:
JAL Express, IATA-koodi JC, lentoyhtiö
JC Jeans Company, ruotsalais-kiinalainen vaatemyymäläketju
JC-virus, John Cunningham -virus, eräs polyomavirus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jc”, voi hakea sivunnimihaulla, laajalla sivunnimihaulla tai tekstihaulla.
Jašltin piiri

Jašltin piiri (kalmukiksi Яшалтинск район, Jašaltinsk rajon, ven. Яшалтинский район, Jašaltinski raion) on hallinnollinen alue Kalmukian tasavallan länsiosassa Venäjällä. Se rajoittuu pohjoisessa Kalmukian naapurialueeseen Rostovin alueeseen, idässä Prijutnin piiriin, etelässä Kalmukian naapurialueeseen Stavropolin aluepiiriin ja lännessä Gorodovikovskin piiriin. Piirin hallinnollinen keskus on Jašltin kylä. Piirin pinta-ala on 2 416 km². Vuonna 2002 piirissä oli 17 753 asukasta. Piiri on perustettu 24. tammikuuta 1938.
Jervis Bay Territory

Jervis Bay Territory on pieni territorio Kaakkois-Australiassa, noin 200 km Sydneystä. Territorio on pinta-alaltaan noin 67 km². Vuoden 2016 väestönlaskennassa territorion alueella oli 391 asukasta. Territorion suurin työnantaja on Australian laivaston (engl. Royal Australian Navy) tukikohta. Yli 90 % territorion pinta-alasta on aboriginaalien maata. Territorio syntyi 1915, kun liittovaltion hallitus osti Uuden Etelä-Walesin osavaltiolta maata luodakseen Australian pääkaupunkiterritoriolle yhteyden merenrantaan. Jervis Bay Territory rajautuu Tyyneenmereen ja Uuden Etelä-Walesin osavaltioon.
On yleinen väärä käsitys, että Jervis Bay Territory olisi Australian pääkaupunkiterritorion eksklaavi, mutta tosiasiassa se on erillinen territorionsa. Vaikka alue ei kuulukaan pääkaupunkiterritorioon, se vastaa kuitenkin Jervis Bay Territoryn hallinnosta, ja Jervis Bay Acceptance Act 1915 -lain mukaan pääkaupunkiterritorion lakeja sovelletaan Jervis Bay Territoryyn.
Territoriolle nimensä antanut Jervisinlahti on pohjois-eteläsuunnassa 16 km, itä-länsisuunnassa 10 km leveä merenlahti, joka toimii hyvänä luonnonsatamana. Lahden hiekkapohjassa kasvaa vesiheinäniittyjä, joilla delfiinit ja monet kalalajit viihtyvät.
Aiheesta muualla

Kuvia tai muita tiedostoja aiheesta Jervis Bay Territory Wikimedia Commonsissa
Ivan Hašek

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. syyskuuta 1963 (ikä 61)
Syntymäpaikka: Městec Králové, Tšekkoslovakia
Pelipaikka: keskikenttäpelaaja
Pituus: 176 cm
Seura
Seura:  Tšekki
Tehtävä: päävalmentaja
Seurat
| Vuodet | Seura | O | (M) |
| 1981–1990 |  Sparta Praha | 221 | (58) |
| 1990–1994 |  RC Strasbourg | 74 | (27) |
| 1994–1995 |  Sanfrecce Hiroshima | 55 | (30) |
| 1996 |  JEF United | 28 | (12) |
| 1996–1998 |  Sparta Praha | 18 | (5) |
Maajoukkue
| 1984–1993 |  Tšekkoslovakia | 54 | (5) |
| 1994 |  Tšekki | 1 | (0) |
Valmennusura
1999–2001:  Sparta Praha
2001–2003:  RC Strasbourg
2003–2005:  Sanfrecce Hiroshima
2005:  Gabon
2005–2006:  Al Wasl
2006–2007:  AS Saint-Étienne
2007–2009:  Al Ahli
2009:  Tšekki
2011:  Al Ahli
2012:  Al-Hilal
2014:  Qatar SC
2014–2016:  Fujairah
2016–2017:  Emirates Club
2018–2019:  Fujairah
2021–2022:  Libanon
2024–:  Tšekki
 Seurajoukkueuran tilastot kattavat vain kansalliset sarjat.
Ivan Hašek (s. 6. syyskuuta 1963) on tšekkiläinen jalkapallovalmentaja ja entinen ammattilaispelaaja. Tammikuusta 2024 lähtien hän on toiminut Tšekin jalkapallomaajoukkueen päävalmentajana.
Ivan Hašek on maailmankuulun jääkiekkomaalivahti Dominik Hašekin serkku.
Ura pelaajana

Peliurallaan Hašek edusti 13 vuoden ajan AC Sparta Prahaa kotimaasaan. Hän oli voittamassa seuralle viittä Tšekkoslovakian mestaruutta. Hän kuului Spartan avainpelaajiin ja valittiin vuosina 1987–1988 kahdesti Tšekkoslovakian vuoden pelaajaksi.
1990 hän siirtyi Ranskaan, jossa pelasi RC Strasbourgissa neljä kautta. Uransa viimeiset vuodet Hašek pelasi Japanissa palaten vielä vuosiksi 1996-1998 Sparta Prahaan.
Tšekkoslovakian maajoukkueessa Hašek pelasi 1984–1993 kaikkiaan 55 maaottelua ja onnistui maalinteossa viidesti. Hän oli mukana Jozef Venglošin valmentamassa 1990 MM-ryhmässä, joka hävisi puolivälierissä Saksalle 1–0.
Ura pelaajana > Meriitit pelaajana

Tšekkoslovakian mestaruus (5): 1984, 1985, 1987, 1988, 1989
Tšekkoslovakian cup (3): 1984, 1988, 1989
Tšekkoslovakian Vuoden pelaaja (2): 1987, 1988
Ura valmentajana

Valmennusuransa Hašek aloitti Sparta Prahassa 1999. Hän luotsasi seuran kahteen Tšekin mestaruuteen 2000 ja 2001. Menestys poiki tarjouksia ulkomailta ja 2001 hän siirtyi tutun RC Strasbourgin peräsimeen. Hän nosti debyyttikaudellaan seuran takaisin pääsarjaan. Hän jätti tehtävänsä kesällä 2003 luotsattuaan Strasbourgin Liguessä sijalle 13.
Ranskasta Hašek siirtyi ensin Japaniin ja sitten Arabiemiirikuntiin, joissa hän toimi Vissel Koben ja Al-Wasl Clubin päävalmentajana. Kaudeksi 2006/07 hän palasi Ranskaan ja luotsasi AS Saint-Étiennen liigassa sijalle 11.
Joulukuussa 2007 hän siirtyi arabiemiraattilaisen Al-Ahly Dubain päävalmentajaksi.  Hän jätti seuran heinäkuussa 2009 ja siirtyi Tšekin maajoukkueen päävalmentajaksi.  Hänestä tuli jo Tšekin kolmas päävalmentaja MM2010-karsintojen aikana. Häntä edelsivät Petr Rada ja entinen maajoukkuekaveri Frantisek Straka.
Hašek ei onnistunut kuitenkaan nostamaan Tšekkiä kisakoneeseen, vaan se jäi kolmanneksi Slovakian ja Slovenian taakse. Karsinnat päättäneen 0–0 tasapelin Pohjois-Irlantia vastaan hän ilmoitti jättävänsä maajoukkuevalmentajan tehtävät.
Vuonna 2009 Hašekista tuli Tšekin jalkapalloliiton puheenjohtaja.  Hän jätti tehtävänsä kesäkuussa 2011 ja palasi Al-Ahly Dubain päävalmentajaksi.  Hašekin toinen pesti jäi lyhyeksi, sillä hän sai potkut marraskuun alkupuolella 2011 joukkueen hävittyä Gulf Champion Club's Cupin finaalissa Al-Shabaabille.
Tammikuussa 2012 Hašekista tuli saudiarabialaisen Al-Hilalin päävalmentaja.  Pesti jäi kuitenkin lyhyeksi, kun Hašek sai potkut jo toukokuun lopussa 2012. Hänen johdollaan seura ei onnistunut voittamaan Saudi-Arabian mestaruutta, eikä seuran menestys Aasian Mestarien liigassa pelastanut tšekkivalmentajan työpaikkaa.
Kesäkuussa 2014 Hašekista tuli Qatar Stars Leaguessa pelanneen Qatar SC:n päävalmentaja. Menestys ei tyydyttänyt seurajohtoa ja Hašek sai syyskuussa potkut seuran ollessa liigassa yhdeksäntenä. Joulukuussa 2014 hän palasi valmennustehtäviin Al-Fujairahin peräsimessä. Seura säilytti hänen johdollaan paikkansa Arabiemiraattien liigassa, mutta suurempaa menestystä Hašek ei onnistunut seuraan tuomaan. Hän sai potkut maaliskuussa 2016 seuran vajottua putoamiskamppailuun.
Joulukuussa 2016 Hašekin ura jatkui Emirates Clubin päävalmentajana. Hän sai kuitenkin potkut tehtävistään lokakuussa 2017.
Tammikuussa 2024 Hašekista tuli Tšekin jalkapallomaajoukkueen päävalmentaja.
Ura valmentajana > Meriitit valmentajana

Tšekin mestaruus (2): 2000, 2001
Ligue 2 selvennä
Hopeaa: 2002
Arabiemiirikuntien mestaruus: 2009
Arabiemiirikuntien cup: 2008
Jeh’anurovin hallitus

Jeh’anurovin hallitus johtama on Juri Jeh’anurovin johtama Ukrainan hallitus, joka nimitettiin syyskuussa 2005, kun Julija Tymošenko joutui eroamaan. Hallitus hävisi luottamuslauseäänestyksen 10. tammikuuta 2006 Verh’ovna Radassa, mutta jatkoi maaliskuun parlamenttivaaleihin ja niiden jälkeen elokuuhun asti ennen Viktor Janukovytšin nimittämistä seuraavaksi pääministeriksi.
| Ministeri | Tehtävissä | Puolue |
| --- | --- | --- |
| Pääministeri Juri Jeh’anurov |  8.9.2005 – |  puolueeton 4/2002/Meidän Ukrainamme |
| Ensimmäinen varapääministeri Stanislav Staševskyi  |  8.9.2005 –  |  Meidän Ukrainamme   |
| Ukrainan varapääministeri Vjatšeslav Kyrylenko |  27.9.2005 – |  Ukrainan kansanliike |
| Ukrainan varapääministeri maatalousteollisissa asioissa Juri Melnyk |  5.10.2005 – |  Ukrainan kansanliike |
| Maatalousministeri Oleksandr Baranivskyi  |  27.9.2005 – |  Ukrainan sosialistinen puolue   |
| Rakentamis-, arkkitehtuuri- ja kunnallistekniikkaministeri Pavlo Katšur  |  28.9.2005 – |  Ukrainan kansanliike/Meidän Ukrainamme  |
| Sisäasiainministeri  Juri Lutsenko |  27.9.2005 – |  Ukrainan sosialistinen puolue |
| Hiiliteollisuusministeri Viktor Topolov |  18.8.2005 – |  Kansan valinta |
| Talousministeri Arseni Jatsenjuk |  27.9.2005 – |  virkamies Krimiltä |
| Ulkoasiainministeri Borys Tarasjuk |  27.9.2005 – |  Ukrainan kansanliike |
| Kulttuuri- ja matkailuministeri Ihor Lih’ovyi  |  5.10.2005 – |  puolueeton |
| Puolustusministeri Anatoli Hrytsenko |  30.9.2005 – |  puolueeton |
| Opetus- ja tiedeministeri Stanislav Nikolajenko |  27.9.2005 – |  Ukrainan sosialistinen puolue |
| Terveysministeri Juri Poljatšenko |  11.10.2005 – |  virkamies   |
| Ympäristöministeri Pavlo Ihnatenko |  27.9.2005 – |  puolueeton |
| Polttoaine- ja energiaministeri Ivan Platškov |  27.9.2005 – |  virkamies |
| Työ- ja sosiaalipolitiikkaministeri Ivan Sah’an |  27.9.2005 – |   |
| Teollisuusministeri Volodymyr Šandra |  4.2.2005 – |  Meidän Ukrainamme |
| Liikenne- ja viestintäministeri Viktor Bondar |  28.9.2005 – |  virkamies |
| Hätätila- ja Tšernobylin onnettomuuden seurausten väestönsuojeluministeri Viktor Baloha |  27.9.2005 – |  puolueeton/Meidän Ukrainamme |
| Perhe-, nuoriso- ja urheiluministeri Juri Pavlenko |  27.9.2005 – |  Ukrainan Nuorisopuolue |
| Valtiovarainministeri Juri Pavlenko |  28.9.2005 – |  Reformikeskus |
| Oikeusministeri Serhi Holovatyi |  6.10.2005 – |  puolueeton/Julija Tymošenkon ryhmittymä |
Lähteitä

Ukrainan hallitus (englanniksi)
Ukrainan hallitus (venäjäksi)
Ukrainan hallitus (ukrainaksi)
Ukrainan hallitukset
Fokin | Kutšma | Masol | Martšuk | Lazarenko | Pustovoitenko | Juštšenko | Kinah’ | Janukovytš I | Tymošenko I | Jeh’anurov | Janukovytš II | Tymošenko II | Azarov I | Azarov II | Jatsenjuk I | Jatsenjuk II | Hroisman | Hontšaruk | Šmyhal